《东粤庙》
宋代·真山民

颓阑斜照网蛛丝，陈迹凄凉万古悲。柘水尚鸣亡国怨，山松曾见受封时。

碑因苔蚀无完字，城为田侵失旧基。当日东瓯知几战，如今赢得一荒祠。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。